**ΔΙΑΝΟΜΗ ΤΡΟΦΙΜΩΝ ΤΟΥ ΤΕΒΑ ΙΟΥΛΙΟΣ 2021**

Η Κοινωνική Σύμπραξη του Δυτικού Τομέα Αθηνών με επικεφαλής τον ΑΣΔΑ θα διανείμει τρόφιμα στους ωφελούμενους του Επιχειρησιακού Προγράμματος Επισιτιστικής και Βασικής Υλικής Συνδρομής που χρηματοδοτείται από το Ευρωπαϊκό Ταμείο ΤΕΒΑ.

Ο Δήμος Αιγάλεω θα πραγματοποιήσει τη διανομή **την Τρίτη 6 Ιουλίου,** στον προαύλιο χώρο του **1ου Γυμνασίου Αιγάλεω** (Μοσχονησίων 23) και **ώρες 08.00 - 14.00**.

Το σύνολο των ωφελούμενων οικογενειών για το μήνα Ιούλιο ανέρχεται σε **1281,** **σύμφωνα με τα στοιχεία του ΚΕΑ.**

Η Κοινωνική μας Σύμπραξη θα διανείμει 8 είδη μακράς διάρκειας (ελαιόλαδο, ρύζι, αλεύρι, ζάχαρη, γάλα εβαπορέ, ζυμαρικά, τομάτες passata, μέλι), καθώς και 7 είδη νωπών τροφίμων (βόειο κρέας, κοτόπουλο, τυρί φέτα, μήλα, πατάτες, καρότα, λάχανο), σε ποσότητες αντίστοιχες με τον αριθμό των μελών των ωφελούμενων οικογενειών.

**Κατά τη διάρκεια των διανομών θα τηρηθούν όλα τα απαραίτητα μέτρα υγιεινής και δημόσιας ασφάλειας δεδομένων των ιδιαίτερων συνθηκών της πανδημίας.**

**Οι ωφελούμενοι θα πρέπει να προσέλθουν με την ταυτότητα τους, τον ΑΜΚΑ και την αίτηση του ΚΕΑ. Εάν παραλαμβάνουν για τρίτα άτομα θα πρέπει να έχουν εξουσιοδότηση.**

**Οι ωφελούμενοι απαραιτήτως θα πρέπει να φορούν μάσκα.**